ທ່ານໂອບາມາ ຈະປະກາດກ່ຽວກັບຍຸທສາດໃນການເຮັດສົງຄາມ ຢູ່ອັຟການິສຖານ ໃນໄວໆນີ້
ຂ່າວສຳຄັນອື່ນໆ: ທ່ານໂອບາມາ ເປັນເຈົ້າພາບ ຕ້ອນຮັບ ການຢ້ຽມຢາມ ຢ່າງເປັນທາງການ ຂອງນາຍົກຣັຖມຸນຕຣີ ອິນເດັຽ; ອີຣ່ານບໍ່ຄັດຄ້ານ ຕໍ່ການສົ່ງຢູເຣນຽມ
ໂຄສົກຂອງທຳນຽບຂາວກ່າວ ວ່າ ປະທານາທິບໍດີ BARACK OBAMA ໄດ້ ສົນທະນາຫາຣື ຮອບສຸດທ້າຍກ່ຽວກັບເຣື່ອງສົງ ຄາມ ໃນອັຟ ການິສຖານ ກັບບັນດາສະມາຊິກ ໃນຄະນະທີ່ປຶກສາດ້ານຄວາມໝັ້ນຄົງ ແຫ່ງຊາດ ຂອງທ່ານ ແລະຈະປະກາດໃຫ້ຊາບກ່ຽວກັບຍຸທ ສາດທີ່ໄດ້ມີການດັດແປງແກ້ໄຂໃໝ່ ພາຍໃນບໍ່ ເທົ່າໃດມື້ຂ້າງໜ້ານີ້ ທ່ານ ROBERTGIBBS ກ່າວວ່າ ຫລັງຈາກ ໄດ້ປະຊຸມກັນ ໃນຕອນແລງ ຂອງວັນຈັນ ວານນີ້ແລ້ວປະທານາທິບໍດີ ໄດ້ມີຂໍ້ ມູນທັງໝົດ ຕາມທີ່ທ່ານຕ້ອງການ ແລະທີ່ຈຳເປັນສຳລັບທຳການ ຕັດສິນໃຈ ກ່ຽວກັບວ່າ ທ່ານຄວນຈະສົ່ງ ທະຫານສະຫະຣັດ ຫລາຍເຖິງ 40ພັນຄົນ ໄປຍັງ ອັຟການິສຖານຫລືບໍ່ ເພື່ອສູ້ຣົບ ກັບພວກກະບົດ ໃນປະເທດດັ່ງກ່າວ ທ່ານ GIBBS ໃຫ້ການ ຄ້ຳປະກັນວ່າ ປະທານາທິບໍດີ OBAMA ຈະປະກາດ ກ່ຽວກັບການຕັດສິນໃຈຂອງທ່ານ ບາງທີ ອາດຈະແມ່ນ ໃນອາທິດໜ້ານີ້ ການປະຊຸມ ເປັນເວລາ 2ຊົ່ວໂມງ ທີ່ທຳນຽບຂາວ ແມ່ນການພົບປະ ເທື່ອທີ 9 ເພື່ອທົບທວນເບິ່ງ ຍຸທສາດໃນອັຟການິສຖານ ທີ່ໄດ້ເລີ້ມແຕ່ ເດືອນກັນຍາ ເປັນຕົ້ນມາ ປະທານາທິບໍດີ ສະ ຫະຣັດ ທ່ານBARACK OBAMA ຕ້ອນຮັບ ນາຍົກຣັຖມຸນຕຣີອິນເດັຽທ່ານ MANMOHAN SINGHສູ່ທຳນຽບຂາວໃນວັນອັງຄານມື້ນີ້ ໃນ ລະຫວ່າງ ການຢ້ຽມຢາມ ຢ່າງເປັນທາງການເທື່ອທຳອິດ ຂອງນາຍົກ ຣັຖມຸນຕຣີອິນເດັຽ ແລະເປັນການ ຕ້ອນຮັບໃນລະດັບປະມຸກປະເທດ ຢ່າງເຕັມອັດຕາ ເທື່ອທຳອິດ ນັບແຕ່ທ່ານ OBAMAໄດ້ເຂົ້າຮັບຕຳແໜ່ງ ປະທານາທິບໍດີ ຈະມີການຈັດ ພິທີຕ້ອນຮັບ ແລະຈັດງານລ້ຽງອາຫານຄ່ຳຢ່າງເປັນທາງການ ໃຫ້ແກ່ທ່ານ SINGH ແຕ່ທຳນຽບຂາວໄດ້ຖແລງໃຫ້ເປັນ ທີ່ ຈະແຈ້ງວ່າ ພວກຜູ້ນຳທັງສອງ ຈະໄດ້ສົນທະນາ ຫາຣືກັນ ຢ່າງຈິງຈັງກ່ຽວກັບເຣື່ອງ ຕໍ່ຕ້ານພວກກໍ່ການຮ້າຍ ການປ່ຽນແປງ ຂອງດິນຟ້າອາກາດແລະເຣື່ອງເສຖກິດ ທ່ານ SINGH ໄດ້ເດີນທາງ ມາເຖິງນະຄອນຫຼວງ ວໍຊິງຕັນໃນມື້ວັນອາທິດ ຜ່ານມາ ເພື່ອຢ້ຽມຢາມ ສະຫະຣັດ ຢ່າງເປັນທາງການ ເປັນເວລາ 4ມື້ ທ່ານໄດ້ກ່າວ ຕໍ່ກອງປະຊຸມ ພວກຜູ້ນຳ ທາງທຸຣະກິດ ໃນມື້ວານນີ້ວ່າ ອິນເດັຽແລະສະຫະຣັດ ມີແຜນການ ທີ່ຈະລົງນາມ ໃນບົດບັນທຶກ(ຄວາມເຂົ້າໃຈ) ກ່ຽວກັບຄວາມໝັ້ນຄົງ ທາງດ້ານ ພະລັງງານ ພະລັງງານ ທີ່ສະອາດ ແລະການປ່ຽນແປງຂອງດິນຟ້າອາກາດ ອີຣ່ານກ່າວວ່າຕົນບໍ່ໄດ້ ຄັດຄ້ານ ຕໍ່ການສົ່ງທາດຢູເຣນຽມ ທີ່ກັ່ນແລ້ວ ໃນມາຕຖານ ລະດັບຕ່ຳ ໄປກັ່ນຕື່ມອີກ ຢູ່ໃນຕ່າງ ປະເທດຕາບໃດທີ່ ຕົນຍັງໄດ້ຮັບເຊື້ອໄຟ ທີ່ຈຳເປັນ ສຳລັບໃຊ້ ກັບເຕົາແຍກນິວເຄລັຽເພື່ອການ ຄົ້ນຄວ້າຂອງຕົນ ທ່ານ RAMIN MEHMANPARAST ໂຄສົກ ກະຊວງການຕ່າງປະເທດ ອີຣ່ານ ກ່າວຕໍ່ ກອງປະຊຸມ ຖແລງຂ່າວ ໃນວັນອັງຄານ ມື້ນີ້ວ່າອີຣ່ານຢາກໃຫ້ມີ ການຄ້ຳປະກັນ 100% ວ່າ ຕົນຈະໄດ້ຮັບ ເຊື້ອໄຟນິວເຄລັຽເປັນການແລກປ່ຽນ ໃນເວລາ ພ້ອມໆກັນ ອີຣ່ານ ແລະເຈົ້າໜ້າທີ່ ຈາກ 6 ປະເທດມະຫາອຳນາດ ຂອງໂລກ ຍັງບໍ່ສາມາດ ຕົກລົງກັນໄດ້ ກ່ຽວກັບສັນຍາ ເຊື້ອໄຟນິວເຄລັຽທີ່ອົງການ ສະຫະປະຊາຊາດ ໄດ້ສເນີຂື້ນມາ ທີ່ແນໃສ່ ເພື່ອຫລຸດຜ່ອນຄວາມວິຕົກກັງວົນ ຂອງປະເທດ ຕາເວັນຕົກ ກ່ຽວກັບ ໂຄງການນິວເຄລັຽ ຂອງອີຣ່ານ ພາຍໃຕ້ແຜນການ ດັ່ງກ່າວ ຊຶ່ງໄດ້ມີການຮ່າງຂຶ້ນ ໃນເດືອນແລ້ວນີ້ອີຣ່ານຕ້ອງໄດ້ສົ່ງ ຫລາຍກ່ວາ 70% ຂອງທາດຢູເຣນຽມ ທີ່ກັ່ນແລ້ວໃນລະດັບຕ່ຳຂອງຕົນ ໄປຍັງຣັດເຊັຽ ແລະຝຣັ່ງ ຊື່ງຈະກັ່ນທາດດັ່ງກ່າວໃຫ້ກາຍເປັນ ເຊື້ອໄຟ ສຳລັບເຕົາແຍກ ນິວເຄລັຽ ເພື່ອການຄົ້ນຄວ້າ ດ້ານການແພດຂອງອີຣ່ານ ເຈົ້າໜ້າທີ່ ຟີລິບປິນກ່າວວ່າ ຈຳນວນຜູ້ ເສັຽຊີວິດ ຈາກການໂຈມຕີຂະບວນຣົດຂອງພວກທີ່ ໄປຍື່ນຄຳຮ້ອງເພື່ອສເນີຊື່ ຜູ້ເຂົ້າແຂ່ງຂັນ ໃນການ ເລືອກຕັ້ງ ໄດ້ເພີ້ມຂຶ້ນເປັນ 46 ຄົນຫຼັງຈາກຕຳຣວດ ໄດ້ພົບເຫັນ ສົບຄົນຕາຍ ຕື່ມອີກ 11 ສົບ ໃນຂຸມຝັງສົບລວມໝູ່ແຫ່ງນຶ່ງ ຊຶ່ງກ່ອນໜ້ານັ້ນ ໃນມື້ນີ້ເຊັ່ນກັນ ຕຳຣວດກໍໄດ້ພົບເຫັນ15 ສົບ ຢູ່ໃນອີີກຂຸມນຶ່ງ ການພົບເຫັນສົບ ທີ່ວ່ານີ້ ມີຂຶ້ນຂະນະທີ່ປະທານາທິບໍດີ ຟີລິບປິນ ທ່ານນາງ GLORIA ARROYO ໄດ້ປະກາດ ພາວະສຸກເສີນຢ່າງບໍ່ມີກຳນົດ ຢູ່ໃນເຂດພາກໃຕ້ ຂອງຟີລິບປິນ ທ່ານ SERGE REMONDE ໂຄສົກຂອງປະທານາທິບໍດີ ກ່າວຕໍ່ພວກນັກຂ່າວ ໃນວັນອັງຄານ ມື້ນີ້ວ່າ ການປະກາດພາວະສຸກເສີນ ທີ່ວ່ານີ້ ແມ່ນໄດ້ກວມເອົາ ແຂວງ MAGUINDANAO ບ່ອນທີ່ການສັງຫານໝູ່ ໄດ້ເກີດຂຶ້ນ ແລະອີກ 2 ເຂດໃກ້ຄຽງ ການປະກາດ ພາວະສຸກເສີນແມ່ນອະນຸຍາດໃຫ້ ພວກທະຫານ ຫ້າມບໍ່ໃຫ້ ປະຊາຊົນ ອອກນອກເຮືອນ ຕັ້ງດ່ານກວດຂຶ້ນແລະທຳການຊອກຄົ້ນ ຢູ່ຕາມບ້ານເຮືອນໄດ້ ຈີນໄດ້ປະຫານຊີວິດ 2 ຄົນ ຍ້ອນມີບົດ ບາດກ່ຽວກັບນົມພິດ ທີ່ໄດ້ກາຍເປັນຂ່າວນອງ ນັນ ແລະເຮັດໃຫ້ເດັກນ້ອຍທາຣົກ ຢ່າງນ້ອຍ 6 ຄົນເສັຽຊີວິດ ແລະອີກ 3ແສນຄົນລົ້ມປ່ວຍນັ້ນ ອົງການຂ່າວຊິນຫວາ ຂອງທາງການຈີນ ລາຍງານວ່າ ນາຍ ZHANGYUJUN ໄດ້ຖືກ ປະຫານຊີວິດ ຍ້ອນເຮັດໃຫ້ ຄວາມປອດພັຍ ຂອງສາທາຣະນະຊົນ ຕົກຢູ່ໃນອັນຕະລາຍ ແລະນາຍ GENG JINPING ໄດ້ຖືກ ປະຫານຊີວິດ ຍ້ອນໄດ້ຜລິດ ແລະຈຳໜ່າຍອາຫານທີ່ເປັນພິດ ອົງການຂ່າວ ຊິນຫວາ ເວົ້າວ່າ ນາຍ ZHANG ໄດ້ຜລິດນົມຝຸ່ນທີ່ມີສານ ເມລາມີນ ປະສົມຢູ່ ເກືອບ 800 ໂຕນ ຊຶ່ງຜູ້ກ່ຽວ ໄດ້ຂາຍອອກ ຫຼາຍກວ່າ600 ໂຕນ ໃນລະຫວ່າງ ເດືອນກໍຣະກົດ ປີ 2007 ຫາເດືອນສິງຫາ ປີ 2008 ສ່ວນນາຍGENG ນັ້ນ ຊິນຫວາເວົ້າວ່າ ໄດ້ຈຳໜ່າຍ ນົມຝຸ່ນທີ່ເປັນພິດ ຫລາຍກ່ວາ 900ໂຕນ ໃຫ້ແກ່ກຸ່ມ SANLU ຊຶ່ງເຄີຍເປັນ ບໍຣິສັດ ຜລິດອາຫານ ປະເພດຜລິຕພັນນົມ ທີ່ໃຫຍ່ທີ່ສຸດ ໃນຈີນ ແຕ່ເວລານີ້ ໄດ້ລົ້ມລະລາຍ ໄປແລ້ວ ຄະນະຣັຖບານຂອງໄທ ໄດ້ໃຫ້ການອະນຸ ມັດຕໍ່ການນຳໃຊ້ ກົດໝາຍຮັກສາຄວາມປອດ ພັຍ ຢ່າງເຄັ່ງຄັດ ໃນທົ່ວບາງກອກ ນະຄອນ ຫລວງຂອງໄທ ແຕ່ວັນທີ 28ພະຈິກ ຫາວັນ ທີ 14 ທັນວາ ເພື່ອຄວບຄຸມ ການໂຮມຊຸມນຸມປະທ້ວງ ຢູ່ຕາມຖນົນຫົນທາງໂດຍພວກສນັບສນຸນ ທ່ານທັກສິນ ຊິນນະວັດ ອະດີດນາຍົກ ຣັຖມຸນຕຣີຂອງໄທທີ່ລີ້ພັຍຢູ່ຕ່າງປະເທດ ກົດໝາຍ ວ່າດ້ວຍ ຄວາມໝັ້ນຄົງພາຍໃນ ອະນຸຍາດໃຫ້ພວກທະຫານ ຫ້າມບໍ່ໃຫ້ປະຊາຊົນ ອອກນອກເຮືອນ ຕັ້ງດ່ານກວດ ຈຳກັດການເຄື່ອນໄຫວຂອງພວກປະທ້ວງ ແລະດຳເນີນການ ຢ່າງວ່ອງໄວ ຖ້າຫາກການ ໂຮມຊຸມນຸມ ຂອງພວກສມາຊິກຂອງແນວໂຮມ ຕໍ່ຕ້ານຜະເດັດການ ກາຍເປັນ ຄວາມຮຸນແຮງ ທ່ານສຸພະໄຊ ໃຈສມຸດໂຄສົກຣັຖບານໄທ ກ່າວໃນ ວັນອັງຄານ ມື້ນີ້ວ່າ ຣັຖບານໄດ້ນຳໃຊ້ ກົດໝາຍສະບັບນີ້ກໍຍ້ອນ ມີຄວາມຢ້ານກົວວ່າ ພວກທີ່ໄປ ໂຮມຊຸມນຸມປະທ້ວງ ຈະແຍກຍ້າຍກັນ ອອກເປັນກຸ່ມເລັກກຸ່ມນ້ອຍ ໄປທົ່ວບາງກອກ ນອກນັ້ນ ຍັງໄດ້ມີ ຄວາມວິຕົກ ກ່ຽວກັບເຣື່ອງຄວາມປອດພັຍ ໃນການເດີນທາງ ຂອງນາຍົກ ຣັຖມຸນຕຣີໄທ ທ່ານອະພິຊິດ ເວດຊາຊີວະໄປຍັງນະຄອນຊຽງໃໝ່ ບ້ານເກີດຂອງ ທ່ານທັກສິນ ເພື່ອເຂົ້າຮ່ວມ ກອງປະຊຸມທາງດ້ານ ທຸຣະກິດ ໃນມື້ວັນອາທິດຈະມາ ແຕ່ຍັງບໍ່ທັນມີ ການຕັດສິນໃຈ ທີ່ຈະນຳໃຊ້ກົດໝາຍວ່າດ້ວຍ ຄວາມໝັ້ນຄົງ ພາຍໃນ ຢູ່ທີ່ນັ້ນ ຫລືບໍ່? ອະດີດນາຍົກຣັຖມຸນຕຣີໄທທ່ານສະມັກ ສຸນທໍຣະເວດ ທີ່ໄດ້ຖືກບັງຄັບໃຫ້ອອກຈາກຕຳແໜ່ງ ໃນປີ 2008ຍ້ອນຈັດລາຍການ ເຮັດອາຫານທາງ ໂທຣະພາບນັ້ນໄດ້ເຖິງແກ່ ມໍຣະນະກັມແລ້ວຮວມ ອາຍຸໄດ້ 74 ປີ ໂຮງພະຍາບານ ບຳຣຸງຣາດ ທີ່ ບາງກອກ ໄດ້ໃຫ້ການຢືນຢັນກ່ຽວກັບການເຖິງແກ່ ມໍຣະນະກັມ ຂອງທ່ານສະມັກ ແຕ່ບໍ່ໄດ້ແຈ້ງໃຫ້ຊາບກ່ຽວກັບສາເຫດ ໃນການເສັຽຊີວິດ ມີຂ່າວລືກັນວ່າ ທ່ານສະມັກ ໄດ້ເປັນໂຣກມະເຮັງໃນຕັບ ທ່ານສະມັກ ເປັນຜູ້ນຳພາ ພັກພະລັງປະຊາຊົນ ໄປສູ່ໄຊຊະນະໃນການເລືອກຕັ້ງ ຄັ້ງເດືອນທັນວາ ປີ 2007 ຊຶ່ງເປັນການເລືອກຕັ້ງ ເທື່ອທຳອິດລຸນຫລັງ ການກໍ່ຣັຖປະຫານ ຂອງພວກ ທະຫານ ທີ່ຂັບໄລ່ ອະດີດນາຍົກ ຣັຖມຸນຕຣີທັກສິນຊິນນະວັດ ອອກຈາກຕຳແໜ່ງ ເມື່ອນຶ່ງປີກວ່າໆ ກ່ອນໜ້ານັ້ນ ທ່ານໄດ້ອອກຈາກຕຳແໜ່ງນາຍົກ ຣັຖມຸນຕຣີ ກ່ອນກຳນົດ ໃນເດືອນກັນຍາ ປີ 2008 ເວລາສານສູງສຸດຂອງໄທຕັດສິນວ່າ ທ່ານໄດ້ ລະເມີດກົດໝາຍ ໂດຍຮັບເອົາ ເງິນຄ່າຈ້າງ ໃນການຈັດ ລາຍການໂທຣະພາບ ເຮັດອາຫານ ແລະຕິຊົມ ອາຫານຕ່າງໆນັ້ນ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ